Københavns Adresseavis, 1837-10-21
En dannet Pige, der til Fuldkommenhed forstaaer proper Skræder= og Linnedsyning, samt alle nu brugelige qvindelige Haandarbeider, fiin Vadsk og Strygning og ikke ukyndig i Madlavning, ønsker sig anbragt hos et Herskab eller eenlig Dame paa Landet. Det bemærkes: at hun taler færdigt Tydsk. Paa Løn sees ikke meget og om forlanges, kan hun selv medbringe Seng og Sengeklæder.